S-414/2021

Mál þetta, sem þingfest var og dómtekið fimmtudaginn 14. október sl., er höfðað með ákæru lögreglustjórans í Vestmannaeyjum þann 21. september sl., á hendur M-x-x D-x-x, [...]

I. fyrir umferðarlagabrot og skjalafals

með því að hafa síðdegis miðvikudaginn 23. janúar 2019 ekið bifreiðinni [...]vestur Hlíðarveg og suður Illugagötu í Vestmannaeyjum, án tilskilinna ökuréttinda, og er lögregla hafði afskipti af henni við aksturinn framvísað við lögreglu úkraínsku ökuskírteininr. xxxá nafni ákærðu með gildistíma frá 02.06.2017 til 02.06.2047 sem reyndist grunnfalsað.

Teljast brot ákærðu varða við 1. mgr. 48. gr., sbr. 100. gr. þágildandi umferðarlaga nr. 50, 1987, sbr. 1. mgr. 58. gr., sbr. 1. mgr. 95. gr. núgildandi umferðarlaga nr. 77, 2019 og 1. mgr. 155. gr. almennra hegningarlaga nr. 19, 1940.

II. fyrir skjalafals

með því að hafa mánudaginn 28. janúar 2019 vegna umsóknar sinnar um íslenskt ökuskírteini framvísað á skrifstofu sýslumannsins, Heiðarvegi 15, Vestmannaeyjum, annars vegar úkraínsku vottorði, með auðkennisnúmerið xxxxx, í flokki SBB með númerið xxxx um að hún hafi lokið námi hjá stofnun sem sér um þjálfun, endurþjálfun og frekari þjálfun ökumanna, útgefið 2. júní 2017 og hins vegar úkraínsku ökumannsvottorði, með raðnúmerið SBB xxxx, útgefið 2. júní 2017, en skjölin reyndust bæði fölsuð.

Telst brot ákærðu varða við 1. mgr. 155. gr. almennra hegningarlaga nr. 19, 1940.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða mætti við þingfestingu málsins og lýsti yfir að hún óskaði ekki eftir skipun verjanda, en með henni mætti J-kk-nf P-kk-nf lögmaður sem talsmaður ákærðu. Ákærða viðurkenndi skýlaust að hafa gerst sek um þá háttsemi sem hennier gefin að sök í ákæru. Með vísan til skýlausrar játningar ákærðu og þar sem dómari taldi ekki ástæðu til að draga í efa að játning hennar væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærða hefur gerst sek um þá háttsemi sem hennier gefin að sök í ákæru og þar þykir rétt færð til refsiákvæða. Ákærða hefur með háttsemi sinni unnið sér til refsingar. Samkvæmt framlögðu sakavottorði hefur ákærða ekki áður sætt refsingu.

Refsing ákærðu er hæfilega ákveðin fangelsi í 45 daga. Að virtum atvikum máls og að teknu tilliti til skýlausrar játningar ákærðu, þykir rétt að fresta fullnustu refsingarinnar og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940, með áorðnum breytingum. Með vísan til 4. mgr. 77. gr. almennra hegningarlaga nr. 19/1940, skal ákærða jafnframt greiða 40.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 4 daga.

Með vísan til 235. gr. laga nr. 88/2008 um meðferð sakamála, ber að dæma ákærðu til greiðslu alls sakarkostnaðar, sem er þóknun tilnefnds verjanda á rannsóknarstigi og þykir hæfilega ákveðin 70.680 kr., að teknu tilliti til virðisaukaskatts. S-kk-nf G. G-kk-nf dómstjóri kveður upp dóm þennan.

Dómsorð:

Ákærða, M-x-x D-x-x, sæti fangelsi í 45 daga.

F resta skal fullnustu refsingarinnar og skal hún falla niður að liðnum tveimurárum haldi ákærða almennt skilorð 57. gr. almennra hegningarlaga nr. 19/1940, með áorðnum breytingum.

Ákærða greiði jafnframt, 40.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 4 daga.

Ákærða greiði sakarkostnað, 70.680 krónur, sem er þóknun tilnefnds verjanda J-kk-ef P-kk-ef lögmanns, að teknu tilliti til virðisaukaskatts.

S-kk-nf G. G-kk-nf